**Riihimäki-Hausjärvi Rotaryklubi Jäsenkirje 3.**

Hyvät Rotary siskot ja veljet!

Lokakuun monet tapahtumat ja tapaamiset jäävät mieleemme. Syksyn työt pihoilla täytynee viedä loppuun ennen kuin luonto saa lumipeitteen. Toivottavasti myös täällä saamme valkoisen maan kuten jo pohjoinen on saanut.

Vaihto-oppilas ehdokkaamme on ollut piirimme haastatteluissa ja pian varmaankin kuulemme hänen kuulumisia. NV- toimikunta aloittaa sen jälkeen valmistelut vaihtoon lähtevän nuoren osalta. Tästä kuulemme siis lähiaikoina lisää.

Piirimme presidentit ja toimihenkilöt kokoonnuimme eilen lauantaina Espoo Lepolammella. Päivä oli antoisa ja sain paljon ajateltavaa siitä, miten saisimme näkyvyyttä ja miten meidän kannattaisi toimia paikkakunnallamme, missä kilpailemme muiden järjestöiden kanssa. Miten erottuisimme ja mikä olisi se oikea tapa. Kuitenkin on muistettava paikkakuntien eroavaisuus. Se mikä toimii Helsingissä ei välttämättä toimi täällä meillä Riihimäellä. Tehkäämme siis toiminnastamme meidän omaa. Pois sulkematta ja ovia kiinni laittamatta miltään toiminnalta.

Joukkomme tuli siihen tulokseen eilen, että uskomme valttikorttimme olevan mm. erilaiset palveluprojektit ja sen jälkeen voimme markkinoida klubiamme. Uskomme, että ihmiset haluavat osallistua hyvän tekemiseen ennemmin kuin osallistua järjestötoimintaan. Sitten toinen merkittävä huomio on myös kummitoiminnan herättäminen uuteen eloon. Pitäkäämme siis huolta kaikista jäsenistämme.

Ohjelmatoimikunta kokoontuu 6.11. klo 18.00. Kasaamme kevään ohjelmaa ja siihen toivoisin teidän osallistuvan ja laittavan meille ehdotuksianne. Joukkomme on kasvanut ja emme välttämättä tunne toisiamme, joten luokite-esitelmät ovat enemmän kuin tervetulleita. Otamme myös vierailu-kutsuja vastaa työpaikoille.

Tässä ohjelmatoimikunnan jäsenet: Aarno Yrjö-Koskinen, Markku Rintala, Uula Torttila, Hannu Rintala, Juha Sillanpää ja Kirsi Esselström

Kuvernöörimme vieraili keskiviikkona. Vierailu oli erilainen kuin aikaisempien kuvernöörien vierailut. Urmas uskaltautui esiintymään myös kitaran kanssa, mikä oli hieno esitys. Kuvernöörimme esiintyi mallikkaasti ottaen huomioon, ettei hän puhunut omaa äidinkieltään. Muistakaa, ettei kuvernöörimme lähetä tervehdyksiä kirjeenä vaan linkin kautta, minkä olen teille välittänyt.

Vaalikokous on klubissamme 30.11. Päätämme toimihenkilöt toimikaudelle 2023-2024. Ehdotan, että jäsenet keskustelette jo etukäteen mahdollisuudesta osallistua toimintaamme. Muistutan, että toimintamme on vapaaehtoista ja emme toimi yksin. Olen saanut tukea tällä kaudellani ja en epäile, ettei tulevalle toimikaudelle tarvitse lähteä yksin. Rotari toiminta lähtee halusta osallistua toimintaan. Toivon myös jo nykyisiä toimihenkilöitä miettivän asiaa, voisiko jatkaa toisen kauden. Palaan tähän asiaan ja minuun voi ottaa yhteyttä.

**Tulevat kokoukset**

**ke 2.11.** Vieraana hankepäällikkö Kristian Keinänen ja aiheena ”Voimalan uusi projekti” Vastuurotarina Aarno Yrjö-Koskinen. Aika klo 11.30.-12.45 Kirkkopuiston Seurakuntakodissa.

**ke 9.11** Teemme vierailun Hotelli ja- viihdekeskukseen Sveitsiin Hyvinkäälle. Kokoontuminen Hotel Sveitsin aulassa klo 17.00. Ruokailusta ilmoitamme myöhemmin. Tilaisuuden vastuurotarina on Martti Paloheimo ja tilaisuus on AVEC.

**ke 16.11.** Ilmastoaiheinen ilta Riihimäen lukiolla. Aiheena ”Yhteinen meremme tarvitsee sinua” Yhteistyössä IW:n pidämme jo ennen covid-pandemiaa suunnitellun illan. Illassa puhujina FM Ulpu Leijala Ilmatieteenlaitoksesta sekä Sanni Manninen-Johansen Vanajavesisäätiöstä. Tilaisuus alkaa jo klo 18 ja lukion aulassa on kahvio sekä arpojen myyntiä sekä klubiemme esittelypöydät. Tilaisuus alkaa klo 19.00 auditoriossa. Toivon runsasta osallistumista klubistamme. Tilaisuus AVEC ja myös julkinen tilaisuus (liitteenä ilmoitus tapahtumasta)

**ti 22.11.** Marjo Hannukkala ja Tiina Lumijärvi Mieli ry:stä. Aiheena nuorten ja lasten mielenterveystyö. Aiheesta on suunnitteilla alueelle yhteistä projektia ja kokous on IC. Kokous alkaa klo 17.30. ja paikka on Klaukkalan kirkon takkahuone. Aiheesta tulen ilmoittamaan lisää lähempänä ajankohtaa.

**ke 30.11.** Juha Andersson aiheena ”Kiinteistö markkinat Riihimäellä” ja samalla pidämme vaalikokouksen koskien kautta 2023-2024. Tilaisuus AVEC. Paikka Kirkkopuiston SRK ja klo 11.30-12.45

**ke 7.12.** Johtamisjärjestelmäkoulun johtaja evl Tuomas Arajuuri. Aiheena: Ajankohtaista PV.stä ja Riihimäen varuskunnasta. Kokous alkaa klo 17.30 ja kokouspaikka Lehmustien Juhlatalo. Ilmoittautuminen ruokailuun (kirsi.esselstrom@gmail.com)

**la 10.12.** Osallistumme IW:n järjestämään Kädentaitajien myyjäisiin Harjurinteen koululla auttamalla parkkipaikalla autojen ohjaukseen klo 10.-14.00.

**ke 14.12** Jouluhartaus. Hiljennymme joulunviettoon perinteisellä joululounaalla ja hartauksella. Paikkana Lehmustien Juhlatalo klo 17.30-> Ruokailuun ilmoittautuminen (kirsi.esselstrom@gmail.com)

Ohjelma on nähtävissä [www.rotary.fi](http://www.rotary.fi) klubimme sivuilta.

Fb-sivut tullaan päivittämään tässä matkan varrella. <https://www.facebook.com/riihimakihausjarvirotary>

**Tilaisuudet ovat avoinna puolisoille sekä mahdollisille uusille jäsenille.**

Lehmustien Juhlatalon ruokailuun pitää ilmoittautua 2 päivää aikaisemmin. Ilmoittautumisia otan vastaan osoitteeseen kirsi.esselstrom@gmail.com Muistattehan myös ilmoittaa ruokarajoitteista.

Yhteistyöterveisin

Kirsi Esselström

presidentti 2022-2023

p.050 3803228

kirsi.esselstrom@gmail.com